JMT ปีทองของรับรู้รายได้จากการบริหาร-ติดตามหนี้แนะซื้อ 38 บ.
JMT ปีทองของรับรู้รายได้จากการบริหาร-ติดตามหนี้แนะซื้อ 38 บ.
17 ต.ค. 2560

บล.เคทีบี ระบุในบทวิเคราะห์ว่า (17ต.ค.) ว่า บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT เป็นบริษัทที่ให้บริการติดตามหนี้ และประมูลหนี้ด้อยคุณภาพมาบริหารรายใหญ่ ภายใต้การดำเนินงานของพนักงานทั่วประเทศสูงถึง 2.0 พันคน
โดยมองว่าตั้งแต่ปี 2017 จะเป็นปีทองของบริษัท ตามการซื้อมูลหนี้มาบริหารอย่างต่อเนื่องสูงถึง 1.2 แสนล้านใน 1H17 และความสามารถในการติดตามหนี้ที่เพิ่มขึ้น เรายังคาดว่าบริษัทจะประมูลหนี้ทั้ง NPLs และ NPA มาบริหารใน 2H17 และ 2018 ที่ 1.9 และ 3.2 หมื่นล้านบาท ส่งผลให้โดยรวมบริษัทมีกำไรสุทธิปี 2017-2018 ที่ 420 และ 555 ล้านบาท (+186.7% และ +32.1%) ตามลำดับ
อย่างไรก็ตามมองว่าการซื้อมูลหนี้ข้างต้นนั้นบริษัทจะซื้อมาบริหารใน ไตรมาส3/60 เพียง 4.0 พันล้านบาท ส่งผลให้เราคาดว่าบริษัทจะมีกำไรสุทธิ ไตรมาส3/60 ที่ 105 ล้านบาท (+103.0% เทียบช่วงเดียวกันของปีก่อน -16.0% เทียบไตรมาสก่อนหน้า) โดยเริ่มต้นให้คำแนะนำ “ซื้อ” ราคาเหมาะสมปี 2018 ที่ 38.00 บาท โดยใช้วิธี PEG ที่ 1.0x